**JEGYZŐKÖNYV**

**Készült:** Telki Község Képviselő-testületének **2017. november 8.-án** a Telki Polgármesteri Hivatal tárgyalójában 19.00-kor megtartott **rendes nyilvános üléséről.**

**Jelen vannak:**

Deltai Károly Polgármester, levezető elnök

Takács Zoltán Alpolgármester ( külső )

Móczár Gábor alpolgármester

Halász Terézia Képviselő

Földvári-Nagy László Képviselő

Szigeti Antal Képviselő

Fillinger Zsófia Képviselő

dr. Lack Mónika Jegyző

Vetési Vincéné Pénzügyi csoportvezető

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 6 fő képviselő van jelen, az ülést megnyitja.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

**Napirend**

[1./ Zöld Bicske Nonprofit Kft-vel kötött közszolgáltatási szerződésről és a regionális hulladékgazdálkodási koncepcióról](http://www.telki.hu/images/e-hivatal/eloterjesztesek/2017/KT/11_08/1_np_eloterj_Zold_Bicske-DV_kozszolgaltatasi_szerz_eloterjesztes.doc)

**Előadó:** Polgármester

[2./ Telki 056/27 hrsz hasznosításáról](http://www.telki.hu/images/e-hivatal/eloterjesztesek/2017/KT/11_08/3np_np_eloterj_Telki_056_26_kerelem.docx)

**Előadó:** Polgármester

[3./ Telki Völgyrét telekalakitás](http://www.telki.hu/images/e-hivatal/eloterjesztesek/2017/KT/11_08/2_np_eloterj_Telki_Volgyret_telekalakitas.docx)

**Előterjesztő**: polgármester

**Napirend megtárgyalása**

[1./ Zöld Bicske Nonprofit Kft-vel kötött közszolgáltatási szerződésről és a regionális hulladékgazdálkodási koncepcióról](http://www.telki.hu/images/e-hivatal/eloterjesztesek/2017/KT/11_08/1_np_eloterj_Zold_Bicske-DV_kozszolgaltatasi_szerz_eloterjesztes.doc)

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester: A hulladékszállítás kapcsán felmerült helyzet lezárása lenne a cél, Megkaptunk mindenféle tájékoztatót a felügyelő hatóságtól a közbeszerzési szakértőnktől. Szerintem eléggé egyértelmű, hogy a mi a helyzet. Káosz van.

Tájékoztatásul annyit, hogy Nagykovácsi is megfuttatta a kérdést, ők is arra jutottak, hogy jogszerű a közbeszerzés kiírása. Az a jogi konstrukció, amit a közszolgáltató az önkormányzatoknak felkínált, mint alternatíva azzal vannak erős kételyek.

Három opció lehetséges:

1. opció: üzletrész vásárlása a Zöld Bicske Kft-ben, 100.000.- Ft-os névértéken kb.800.000.- Ft összegben
2. in house szerződés kötés, a kbt ad egy kiskaput, amin keresztül lehetőség van egy ilyen szerződéskötésre, de a mi közbeszerzési jogászunk és Nagykovácsi közbeszerzési jogásza ezt nem erősített meg. Igy közbeszerzési kiírása nélkül lehetne szerződést köti a közszolgáltatóval a közszolgáltató a Zöld Bicske jogásza szerint. Ez több kérdést vett fel, ami aggályos pl. miért akarunk egy szerződést kötni közbeszerzési kiírása nélkül mikor a mi közbeszerzési jogászunk szerint erre nincs mód.
3. kbt. szerinti közbeszerzés kiírása

Véleményem az, hogy ez számos aggályt vet fel. Jelenleg úgy tűnik, hogy lehet közbeszerzést kiírni. Én azt javaslom, hogy írjunk ki közbeszerzést. Az átmeneti időszakban közszolgáltató kerül kijelölésre, aki valószínűleg a Zöld Bicske lesz. Ez a folyamat elindult, már megkerestük a Katasztrófavédelmet.

Időközben bejelentkezett a korábbi szolgáltató a Depónia is, hogy ha közbeszerzés kerül kiírásra akkor ők indulnának a pályázaton. Bizonytalan a helyzet. Szerintem a mi megnyugtatásunk miatt is ki kellene írni a közbeszerzést.

Móczár Gábor: Ez elég káosz. Bármi történhet a későbbiekben az támadható. Már többször beszéltünk erről a kérdésről, mindig arra várunk, hogy lesz újabb információ, de nem lesz. A jelenleg jogi helyzet szerint nincs döntési javaslat.

Deltai Károly: El lehetett volna intézni ezt egyszerűen, ha a Duna-Vértes Köze Regionális Hulladékgazdálkodási Kht, csoportos közbeszerzést írt volna ki. Akkor nem lenne ilyen helyzet.

Mi akkor járunk el helyesen, ha kiírunk egy közbeszerzést.

Móczár Gábor: Nem hívhatunk be szakértőnek valakit a közbeszerzési döntő bizottsága, valamelyik felügyeleti hatóságtól.

Halász Terézia: Ha a közbeszerzést kiírjuk csak a Zöld Bicske indulhat.

Deltai Károly: A Zöld Bicske szerint, a Depónia szerint nem. Vannak más elvek, amiket figyelembe kell venni. Pl. a tengelyen szállított hulladék útvonal távolsága.

Móczár Gábor: Mibe járhatunk rosszul? Ki fogunk írni egy közbeszerzést , amin csak a Zöld Bicske fog indulni, Ki lesz jelölve egy szolgáltatót, aki a Zöld Bicske lesz. Hatósági ár lesz, mi valószínűleg vesztünk egy közbeszerzési eljárás díját.

Ha a törvényt követjük akkor baj nem lehet. Milyen következménye lehet, ha nem követjük a javaslatokat?

Vida Rolland megérkezett

dr. Lack Mónika jegyző: A Duna-Vértes Köze Regionális Hulladékgazdálkodó Kft. által felvett Eu-s támogatások esetében a visszafizetés kérdése merülhet fel. Az EU-s támogatásokból megvalósuló fejlesztések során elérni remélt eredmények ha nem teljesülnek, akkor felmerülhet annak a kérdése, hogy az esetleges visszafizetés ránk is arányosan visszahull.

Deltai Károly: Ez nagyon kérdéses, hogy ezt hogy is tudna megvalósulni.

Deltai Károly polgármester a határozati javaslatot teszi fel szavazásra.

A képviselő-testület 7 igen szavazattal egyhangúlag– 7 képviselő volt jelen a szavazásnál – az alábbi határozatot hozta:

**Telki Község Önkormányzat**

**képviselő-testület**

**133/2017. (XI.08.) Öh.**

 **Határozata**

**Hulladékgazdálkodási közszolgáltatási feladat ellátásáról**

Telki község Önkormányzatának Képviselő-testülete úgy határoz, hogy a települési hulladékgazdálkodási közszolgáltatási feladat ellátására közbeszerzési eljárást ír ki.

Felkéri a felügyeleti szervet a közbeszerzési bíráló bizottságba egy tag delegálására.

A közbeszerzési eljárás keretében történő hulladékgazdálkodási közszolgáltató kiválasztásáig felkéri a Pest megyei Katasztrófavédelmi Igazgatóságot ideiglenes közszolgáltató kijelölésre.

Felkéri a polgármestert a szükséges intézkedések megtételére.

Határidő: 2017. november 18.

Felelős: polgármester

2[./ Telki Völgyrét telekalakitás](http://www.telki.hu/images/e-hivatal/eloterjesztesek/2017/KT/11_08/2_np_eloterj_Telki_Volgyret_telekalakitas.docx)

**Előterjesztő**: polgármester

*Az előterjesztés a jegyzőkönyv melléklete.*

A Völgyrét kérdését jó lenne tisztázni, mert a közművesítés miatt ez égető kérdés, illetve itt vannak még telkeink ezek értékesítése esetén lesz további forrásunk további fejlesztésekhez. Olyan megoldást kell választani, ami figyelembe veszi az értékegyezőség kérdését.

Takács Zoltán alpolgármester: Miről kell dönteni most. Mit szeretnénk ezen a területen?

Én azt gondolom, hogy helyes hogy ennek a területnek a fejlődését az önkormányzat írányítsa és egyre nagyobb területre tegyen itt szert. Ez egy értékes terület, fejlesztése kiemelt cél az önkormányzat számára. Javaslatom, hogy az önkormányzat vásároljon telket, első körben a Telki 1275, 1276 hrsz-ú területeket.

Deltai Károly polgármester: Első körben elvi döntést kell hozni. A területet rendezni kell, hogy milyen utat választunk az a kérdés. Az út kiválasztása a cél pl. vásárolunk-e, nyilván van ennek pénzügyi vonzata is. Ez a legésszerűbb döntés, hogy szerezzünk területet ezen a területen, utána dönthetünk a telekosztásokról.

Takács Zoltán: Ha tulajdont szerzünk akkor tudunk gondolkodni az osztás módján.

Móczár Gábor: Azokon a telkeken hogy van a telekadó mértéke? Tudunk e arról, hogy a tulajdonosoknak milyen szándéka van a telekkel.

Deltai Károly: A telekadó tulajdoni hányad alapján van, a tulajdonosi szándékról konkrét információink nincsenek. Én azt javaslom, hogy kérjünk az eladótól árra javaslatot.

Móczár Gábor alpolgármester: Van-e bármi koncepciónk a telkek méretére vonatkozóan?

Deltai Károly polgármester: Van egy korlát a telkek osztásnál a minimális mértékre.

dr. Lack Mónika: A közművesítés tervezet kiosztása miatt fontos az időtényező.

Deltai Károly polgármester a határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

 **Képviselő-testülete**

**134/ 2017. (XI.08.) Öh. számú**

**határozata**

**Telki Völgyrét 1266 hrsz-ú ingatlan telekrendezéséről**

Telki Község Önkormányzatának képviselő-testülete úgy határoz, hogy a Völgyrét rendezésében belevág. Első lépésként vételi ajánlatot tesz a Telki 1275 és 1276 hrsz-ú telkek tulajdonosainak az ingatlanok megvásárlására maximum 9.000.- Ft/m2 összeg erejéig.

Felhatalmazza a polgármestert a tulajdonosokkal történő tárgyalások lefolytatására.

Felelős: Polgármester

Határidő: 2017. november 30.

Fillinger Zsófia képviselő: Egy megjegyzésem lenne. Egy idő után azt fogom mondani, hogy ha van pénze az önkormányzatnak ilyen dolgokra, akkor a kötelező közszolgáltatás pl: a csatorna miért nem halad a Hosszúháton.

3[./Telki 056/27 hrsz hasznosításáról](http://www.telki.hu/images/e-hivatal/eloterjesztesek/2017/KT/11_08/3np_np_eloterj_Telki_056_26_kerelem.docx)

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester: Jött egy kérelem, hogy ezen a területen törtéjen a fafeldolgozás, a korábbi helyén volt panasz a hang miatt.

dr. Vida Rolland: Legutóbb az volt a kérdésünk, hogy mekkora mennyiségű és milyen tehergépjárművekkel fogják oda szállítani a fát.

dr. Lack Mónika jegyző: Itt a kérelmező saját maga szállítja be naponta az erdőben kitermelt fát, tehát nem nagy mennyiségben.

Deltai Károly polgármester: Próbáltam utána nézni az árnak. Nem nagyon találtam rá példát.

Deltai Károly polgármester a határozati javaslatot teszi fel szavazásra.

A képviselő-testület 7 igen szavazattal egyhangúlag – 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**135/2017 ( XI.08.) Öh. számú**

**Határozata**

**A Telki 056/27 hrsz-ú ingatlan hasznosításáról**

Telki község Képviselő-testülete úgy határoz, hogy a tulajdonát képező Telki 056/27 hrsz-ú ingatlan területét határozatlan időszakra bérbeadja erdei fa aprítási tevékenység végzése céljából.

Az ingatlan bérleti díját 10.000.- Ft+Áfa összegben határozza meg.

**Felelős:** Polgármester

**Határidő:** azonnal

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 jegyző polgármester